Taesis to Tiro
Material: papyrus
Place: Oxyrhynchites
Categories: Brief (privat)
Taesis an Tiro
Bitte um Sendung von Gütern
τῷ κυρίῳ μου συνβίῳ Τίρωνι Ταῆσις πλῖστα χαίρειν. 
πρό γε πάντων εὔχομε τῷ κυρίῳ θεῷ ὅπως ὑγιένον
τά σε καὶ εὐθυμοῦντα ἀπολαβῖν τὰ παρʼ ἐμοῦ γράμμα
τα. ἀσπάζετέ σε ὁ γλυκύτ[ατο]ς υἱὸς Δε[κ]ένβερ καὶ πά
νυ πολλά σε ἐπιζητῖ. ἐπιδὴ ἔγραψ[ά]ς μ[οι ὅτι, Π]αμῖς 
ἔρχετε πρὸς σὲ καὶ φέρι σοι εἴδη, εἰδοὺ οὔπ[ω ἦ]λθεν ἵνα 
κἀγὼ ἀμεριμνήσω, ἀλλὰ θερμοψυχῶ ὅτι οὐκ ἦλθεν. 
οὐδὲ Σαβινιανὸς οὐκ ἦλθεν ἵνα μοι ἐνέγκῃ τὰ ἔχις 
εἰς Ὀξυρύνχον. ἐὰν εὕρῃς τινὰ ἀπερχόμενον εἰς 
Ὀξυρύνχον, γράψ[ο]ν αὐτῷ ἢ τῷ ὅσπι καὶ τῇ μητρί [σ]οι ἵνα 
ταχέως πέμψωσίν μοι αὐτά, ἕως ἔνι ὕδωρ εἰς τὴν 
διωρυγαν. ἐὰν δὲ διαβῶσιν οἱ δύο  μῆνες οὗτοι, 
οὐκ εὑρίσκουσιν ὕδωρ εἰς τὴν διώρυγα καὶ οὐκέτι 
δύναντε καταβῆνε ὧδε. ἰδοὺ ἐγὼ ἔγραψα Σαβι
νιανῷ καὶ τῷ ὅσπι καὶ περὶ των ἔλαβον ἀπὸ Διογε
νῆτος [ὀ]κτὼ  σπα[θ]ία καὶ πεντήκοντα πέντε μυ
ριάδ[ας]  , καὶ ἔλαβ[ο]ν ἀπὸ Παβίωνος τεσσεράκον
τα πέντε  κνίδια καὶ ἓν  ἀκκουβιτάριν καὶ δύο  ὁλο
κόττινα, καὶ ἔλαβον ἀπὸ Σίλα κράβακτον καὶ δύο  
στιχαρα λευκὰ καὶ βαρδόσημον καὶ πέντε  κνίδι
α κολυμβάδων καὶ τετράλασον Εὐλαλιανόν. 
καὶ ἔπεμψέ μοι ὁ ἀδελφός σου ῥαφανίνου ἐλέου 
ξέστας πεντήκοντα  Παμῖν. ταῦτα μόνα ἔλαβον 
ἀπὸ πάντων. ἐπιδὴ ἔγραψά σοι ὅτι, ἔλαβον εἴκοσι 
πέντε μυριάδας  διὰ τὸ βέστιν, οὐκ ἔλαβον αὐτὰ 
οὐδὲ τὰ εἱμάτια. Πλῶρες ἔχι τὰ πιττάκια τῶν ὅ
λων. ἐπιδὴ εἴρηκέ μοι ὅτι δίδω σοι αὐτὰ τούτου ἕνε
κα ἐκίνῃ τῇ ἡμέρᾳ, διὰ τοῦτο ἔγραψά σοι. αὐτῇ τῇ 
ἡμέρᾳ τὸ στιχάριν τὸ λινοῦν μόνον ἔλαβον. καὶ 
περὶ τοῦ βουρδῶνος οὐ δύναμε πέμψε ἀργύριν
διὰ τὴν χρείαν καὶ αὐτὸς λαμβάνι μοι τὴν ἀννῶναν [κ]αὶ 
 ἐὰν ἔλθῃ τὰ εἴδη ἀπὸ τοῦ πλοίου, αὐτὸς φέρι αὐτά.
καὶ βλέπε, μὴ ἀμελῇς, κύριέ μου, διὰ τὰ ἔγραψά σοι· ἓξ  
μνᾶς π[ο]ρφυρίου καὶ κρεμαστὸν λύχνον καὶ λυχνίαν 
καὶ χερονιπτιν καλὸν καὶ δύο  λίτρας καπνισμάτων 
καλῶν καὶ δύο  κιέθους, ἕνα  μικκὸν καὶ ἕνα  μέγαν. καὶ 
εἰδοὺ ὑφένω τὸ χλαμύδιν σου. καὶ κεράμιν τοῦ μέλι
τος πέμψον ἡμῖν καὶ σπούδασον ἐλθῖν ταχέως πρὸς 
ἡμᾶς. κἂν μὴ δύνῃ ταχέως ἐλθῖν πρὸς ἡμᾶς, κἂν γρά
ψον ἡμῖν πότε ἔρχῃ, ἵνα καὶ ἡμῖς εὐθυμήσωμ[ε]ν. 
ἀσπάζετέ σε Ἀργῦρις καὶ Εἰουβῖνος καὶ Τρισκεντία. 
ἀσπάζετέ σε ὁ ὅσπις σου Ἀλέξανδρος μετὰ τῆς συνβίου 
καὶ τέκνων καὶ ἀπεκάκησα ἐγὼ ὁ Ἀλέξανδρος γρά
φων σοι τὰς ἐπιστολάς. καὶ ἐγράφη ἡ ἐπιστολὴ Μεχὶρ 
νεομηνίᾳ. καὶ γίνωσκε ὅτι Μουκιανὸς ἔλαβε τὸν βουρ
δω[ν]αν καὶ τέσσαρες μυριάδας . 
πέμψον ἡμῖν 
μ..τ..ιν εἰς τὸ ἡμῶν 
......ν. 
καὶ ὑλιστηραν. 
πένψον μοι κα.... 
δηλιν. 
 καὶ ὑλιστηραν. 
 ἀπόδος Τίρωνι  ......ωριμ..... 
 ὀφφικιαλίῳ 
 τοῦ δουκὸς παρὰ Ταήσ[ι]ος.